CELEX: 62016TN0352
Language: et
Date: 2016-06-29 00:00:00
Title: Kohtuasi T-352/16: 29. juunil 2016 esitatud hagi – Ville de Bruxelles versus komisjon

29.8.2016   
            
            
               ET
            
            
               Euroopa Liidu Teataja
            
            
               C 314/30
            
         29. juunil 2016 esitatud hagi – Ville de Bruxelles versus komisjon
   (Kohtuasi T-352/16)
   (2016/C 314/41)
   Kohtumenetluse keel: prantsuse
   
      Pooled
   
   
      Hageja: Ville de Bruxelles (Belgia) (esindajad: advokaadid M. Uyttendaele ja S. Kaisergruber)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagiavaldus vastuvõetavaks ja põhjendatuks;
            
         selle tulemusel:
   
               —
            
            
               tühistada komisjoni 20. aprilli 2016. aasta määrus (EL) nr 2016/646, millega muudetakse määrust (EÜ) nr 692/2008 seoses väikeste sõiduautode ja kommertsveokite (Euro 6) heitega;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagiavalduse põhjendamiseks esitab hageja kaks väidet.
   
               —
            
            
               Esimene väide, et Euroopa Komisjon on rikkunud Euroopa Liidu põhiõiguste harta artikleid 37 ja 53, Euroopa Parlamendi ja nõukogu 20. juuni 2007. aasta määruse (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT 2007, L 171, lk 1), põhjendusi 5 ja 6, selle määruse I lisa, samuti on Euroopa Komisjon ületanud ja kuritarvitanud pädevust.
            
         
               —
            
            
               Teine väide, et Euroopa Komisjon on rikkunud nõukogu 28. juuni 1999. aasta otsuse 1999/468/EÜ, millega kehtestatakse komisjoni rakendusvolituste kasutamise menetlused (EÜT 1999, L 184, lk 23; ELT eriväljaanne 01/03, lk 124) artikli 5a lõiget 3, nõukogu 17. juuli 2006. aasta otsuse 2006/512/EÜ, millega muudetakse otsust 1999/468/EÜ, millega kehtestatakse komisjoni rakendusvolituste kasutamise menetlused (ELT 2006, L 200, lk 11), põhjendust 3, määruse EÜ) nr 715/2007 põhjendust 25 ja selle määruse artikli 5 lõiget 3, samuti puudus Euroopa Komisjonil vaidlustatud määruse vastuvõtmisel pädevus ning ta ületas oma pädevust.